# E E L N Õ U

## NARVA LINNAVALITSUS

#### K O R R A L D U S

Narva .07.2015.a nr \_\_\_\_\_ -k

**Avaliku ürituse «N+Fest 2015» loa taotluse rahuldamine**

1. **Asjaolud ja menetluse käik**

15.07.2015.a. esitas MTÜ Õpilasesinduste Nõukogu, äriregistri kood 80371727 Narva Linnavalitsusele avaliku ürituse loa taotluse.

12. augustil tähistab Narva linn rahvusvahelist Noorte päeva. Sel päeval toimub noortepidu nimetusega «N+Fest 2015». See on avalik noortele mõeldud üritus ja toimub kõigile tasuta. Üritus korraldatakse juba neljandat korda, selles osaleb ca 200 noort ning pealtvaatajaid ca 800 inimest. Üritus toimub vabaõhupeo formaadis ajavahemikul 15.00-21.00 Narva Pähklimäe Gümnaasiumi kõrval asuvas pargis.

1. **Õiguslikud alused**

**2.1.** Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

**2.2.** Vastavalt Narva Linnavolikogu 21.05.2015.a. määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.

1. **Otsus**
   1. Rahuldada MTÜ Õpilasesinduste Nõukogu taotlus avaliku ürituse «N+Fest 2015» läbiviimiseks.
   2. Avaliku ürituse korraldajaks on MTÜ Õpilasesinduste Nõukogu äriregistri kood 80371727, 26. Juuli 11-37, Narva linn.
   3. Ürituse läbiviimise kohaks on Narva linna territoorium (Narva Pähklimäe Gümnaasiumi territoorium).
   4. Avalik üritus algab 12.08.2015.a. kell 15:00 ning lõpeb kell 21:00.
   5. Avaliku ürituse jooksul alkohoolsete jookide müüki ei toimu.
   6. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.
2. **Rakendussätted**
   1. Narva Linnakantseleil teha korraldus asjaosalistele teatavaks.
   2. Korraldus jõustub seaduses sätestatud korras.
   3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

Eduard East Ants Liimets

Linnapea Linnasekretär